Bună fetelor! Astăzi am ales să vă arăt ce machiaje am achiziționat în ultima perioadă și să vă arăt și niște poze cu produsele care sunt chiar foarte faine. Bun, să începem!

Am cumpărat câteva produse de la Inglot de pe salonprovider.ro. Am ales 3 geluri care sunt destul de rezistente în culorile negru, maro și ivoir. Tot pe acestea le folosesc și pe linia apei, iar mai apoi le fixez cu fard pentru a rezista mai mult timp. Partea mai puțin bună ( pentru unii ) este că se usucă foarte repede, deci trebuie să te miști destul de rapid. Pe lângă geluri, am luat și un primer matifiant care blurează imediat porii. Sunt destul de mulțumită de el, dar nu cred că este ceva ieșit din comun. Tot de pe salonprovider.ro am cumpărat un spray de fixare de la Make up for Ever care este un produs ok, nimic de reproșat.

În ultima perioadă au tot fost reduceri pe amapigments.ro și am decis să-mi iau și eu câteva nuanțe de pe site-ul lor. Culorile sunt frumoase, atât că mă deranjează orificiile în care sunt puse, pentru produsul poate zbura peste tot și este totodată și risipă de produs. Mi-ar fi plăcut să aibă o sită, așa cum au cele de la Nyx.

Am dat o tură și pe la Sephora de unde mi-am luat de la Fenty highlighter-ul How Many Carats și fondul lor de ten, dar varianta mai hidratantă. Nu am eu nevoie neapărat de mai multă hidratare, pentru că am tenul gras, dar eram curioasă cum va arăta pe tenul meu, pentru că prima variantă nu mi-a plăcut cum îmi făcea pielea să arate. Am fost atrasă să-l iau pe ăsta și datorită ingridientelor care nu sunt dăunătoare tenului gras. Despre iluminator, foarte fain, dar nu știu dacă ar trebui să coste așa mult. Poate fi folosit de altfel atât ca iluminator, cât și ca glitter peste machiajul ochilor.

Și nu în ultimul rând, am cumpărat și paleta Mercury Retrograde de la Huda Beauty. Produsul în sine e foarte mișto, ambalaj, tot. Și nuanțele îmi plac, atât că toate tind spre veșnicul violet asemănător cu cel din paleta New Nude, atât că în paleta asta sunt și niște culori mai vii. Rămâne să o mai folosesc.

P.S Despre toate produsele astea vorbesc și pe canalul meu de Youtube: https://www.youtube.com/watch?v=McbVIKvpGQ0&t=7s

Vă pup 💋